同年楊謹仲示薌林諸帖皆以老杜相期惟童敏德謂不合學東坡殆非知詩者輒用此意成惡語一篇爲誕辰壽祝頌之意見于末章
作者：周必大
朝代：宋

paragraphs: 過江人物向汪曾，一世龍門未易登。
常恐斯文無砥柱，獨推佳句有師承。
波瀾正使來西蜀，廉陛何妨逼少陵。
天遣百年如衛武，會賡懿戒頌中興。